Banen ble bygget opp igjen på 1970-tallet og kostet da 200 millioner norske kroner, og den ble gjenåpnet i desember 1972. I årene som fulgte kom et skred av nye verdensrekorder, og russiske skøyteløpere inntok rekordlistene og adelskalenderen. I vårmånedene lå russerne «på været» og gikk svært gode løp. Mange mente at Medeo-banen skapte kunstig gode forhold, og ødela skøytesportens publikumsappell, blant annet den norske treneren Harry Haraldsen som uttalte til VG at tidene fra Alma Ata hadde ødelagt skøytesporten.